**ДО**

**МИНИСТЕРСКИЯ СЪВЕТ**

**НА РЕПУБЛИКА БЪЛГАРИЯ**

**Д О К Л А Д**

**от**

**ЛИЛЯНА ПАВЛОВА – МИНИСТЪР НА РЕГИОНАЛНОТО РАЗВИТИЕ И БЛАГОУСТРОЙСТВОТО**

|  |  |
| --- | --- |
| **Относно:** | **Проект на Постановление на Министерския съвет за изменение и допълнение на Постановление № 18 на Министерския съвет от 2015 г. за приемане на Национална програма за енергийна ефективност на многофамилните жилищни сгради, за условията и реда за предоставяне на безвъзмездна финансова помощ по програмата и за определяне на органите, отговорни за реализацията й (обн., ДВ бр.10 от 2015 г., попр., бр. 18 от 2015 г.; изм. и доп. бр. 35 от 2015 г.; изм. и доп. бр. 82 от 2015 г., изм. и доп. бр. 11 от 2016 г.)**  |

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл. 31, ал. 2 от Устройствения правилник на Министерския съвет и на неговата администрация, внасям за разглеждане от Министерския съвет Проект на Постановление на Министерския съвет за изменение и допълнение на Постановление № 18 на Министерския съвет от 2015 г. за приемане на Национална програма за енергийна ефективност на многофамилните жилищни сгради, за условията и реда за предоставяне на безвъзмездна финансова помощ по програмата и за определяне на органите, отговорни за реализацията й (обн., ДВ бр.10 от 2015 г., попр., бр. 18 от 2015 г.; изм. и доп. бр. 35 от 2015 г.; изм. и доп. бр. 82 от 2015 г., изм. и доп. бр. 11 от 2016 г.).

Настоящият проект на постановление се предлага в съответствие с Решение от 18.01.2017 г. на Народното събрание за подкрепа на продължаване на изпълнението на Националната програма за енергийна ефективност на многофамилните жилищни сгради и на действията на Министерския съвет на Република България за увеличаване на финансовия ресурс на 2 млрд.лв. (обн., ДВ, бр. 8 от 24.01.2017 г.).

Предложените промени са свързани с увеличаване на финансовия ресурс по Програмата от 1 млрд. лв. на 2 млрд. лв. и удължаване срока за кандидатстване по програмата от 2015 г. и следващите години до размера на разполагаемия финансов ресурс по Програмата, съответно и за допустимостта на сградите.

Националната програма за енергийна ефективност на многофамилни жилищни сгради (Програмата/НПЕЕМЖС) е приета с Постановление № 18 на Министерския съвет от 2 февруари 2015 г. (ПМС № 18/02.02.2015 г.). Програмата е разработена и се реализира в изпълнение на правомощията на министъра на регионалното развитие и благоустройството, регламентирани в Закона за енергийната ефективност (ЗЕЕ). Съгласно чл. 6, т. 3 от ЗЕЕ държавната политика за енергийна ефективност в областта на реализирането на проекти, свързани с обновяване на жилищния сграден фонд и подобряване на енергийната ефективност в жилищните сгради в Република България, се провежда от министъра на регионалното развитие и благоустройството.

 Приемането на Програмата е в унисон в съществуващата в Европейския съюз (ЕС) твърда убеденост за приноса на енергийната ефективност за устойчивото развитие на Общността. Поради това енергийната ефективност е определена за траен приоритет в развитието на ЕС до 2020 г. и в дългосрочен времеви хоризонт до 2050 г. От десетилетия насам енергийната ефективност е припозната като ценно средство за преодоляване на предизвикателствата пред ЕС в резултат на повишената му зависимост от внос на енергийни ресурси, на нарастващата необходимост от подобряване сигурността на енергийните доставки и на необходимостта от действия за ограничаване изменението на климата в резултат от използването на енергия.

НПЕЕМЖС е единствената национална програма в България, която предлага *комплексно решение* за обновяване на многобройния жилищен сграден фонд в България, който се характеризира с лоши енергийни и експлоатационни показатели. Тъй като Програмата напълно се вписва в европейските инициативи за *етапно изпълнение*, което е подходящо решение за условията на България, *е необходимо Програмата да продължи на следващ етап*. Изпълнението й следва да се основава на принципите за приемственост, прозрачност, толерантност, отчетност, и за *поетапно (кумулативно) увеличаване на националния финансов ресурс* за продължаващо разрастване.

Чрез изпълнението на НПЕЕМЖС за първи път в България има ясна политическа воля за мащабно финансиране на мерките за енергийна ефективност в жилищния сграден фонд, тъй като този сегмент *изостана* *значително по нива на енергийна ефективност* в сравнение със сградите за обществено обслужване.

За територията на България Програмата е внушителна по своята мащабност и механизъм за солидарност между големи и малки населени места. Териториалното й разпределение се характеризира с покритие в цялата страна - както в големите, така и в малките общини без ограничение за участие. Едновременно с това Програмата е организирана по начин, който осигурява *справедливото разпределение на тежестта между държавната и местна власт* при изпълнение на националните политики за енергийна ефективност. Тя допринася за постигане на целите на българския ЗЕЕ и на ЗУЕС, който намери същинската си реализация именно в процеса на изпълнение на НПЕЕМЖС. Изпълнението се базира на децентрализирания подход за управление на Програмата, при който общините имат водеща роля.

|  |
| --- |
| ***Актуална информация по Националната програма за енергийна ефективност на многофамилните жилищни сградикъм 17.1.2017г.*** |
| Брой регистрирани СС | 5 716 |
| Брой сключени договори между община и СС | 4 057 |
| Брой подадени искания за финансиране към ББР  | 3 977 |
| Брой сключени договори за финансиране между община, областен управител и ББР | 2 022 |
| Очаквана подобрена жилищна инфраструктура, кв.м. (за всички 2022 сгради) | 11 361 795 |
| Брой блок секции, които ще бъдат обновени | 3 983 |
| Брой жилища, които ще бъдат обновени в рамките (за всички 2022 сгради) | 147 761 |
| Брой жители, които ще бъдат облагодетелствани от подобрената инфраструктура (за всички 2022 сгради) | 340 705 |
| Очаквана икономия на енергия от обновените жилищни сгради – MWh/годишно в рамките (за всички 2022 сгради) | 975 226 |
| Очаквано годишно намаляване на емисиите на парникови газове (CO2 и еквивалентни) - в т.ч. спестяване на ktCO2/годишно (за всички 2022 сгради) | 319 |
| Сгради със започнати дейности (ТО) | 1 921 |
| Сгради с одобрени и регистрирани ОЕЕ в АУЕР | 1 681 |
| Брой обновени сгради | 214 |
| Брой сгради в процес на строителство  | 548 |
| Общо сгради в строителство и въведени в експлоатация | 762 |
| Брой фирми със сключени договори СМР/Инженеринг и започнати дейности | 542 |
| Брой фирми със сключени договори за ТО и ОЕЕ | 224 |
| Брой фирми със сключени договори за строителен надзор и оценка за съответствие на инвестиционен проект | 191 |
| Брой фирми със сключени договори за инвеститорски контрол | 151 |
|  |  |
| ***Информация от Българска банка за развитие***  |
| Искания за сключване на договори за целево финансиране | 3 977 |
| Сключени договори за целево финансиране | 2 022 |
| Стойност на сключените анекси към договорите за целево финансиране актуална към 17.1.2017 г. (от регистър на ББР) | 904 267 594 |
| Усвоена сума към договорите за целево финансиране актуална към 17.1.2017 г. (от регистър на ББР) | 454 541 224 |
| Брой сгради със сключени анекси актуална към 17.1.2017 г. | 1 738 |
|  |  |
| ***Информация за сгради въведени в експлоатация*** | ***214*** |
| Подобрена жилищна инфраструктура, кв.м. РЗП | 1 125 915 |
| Бр. обновени жилища | 12 460 |
| Бр. жители, облагодетелствани от подобрената инфраструктура | 26 410 |
| Очаквана икономия на енергия от обновените жилищни сгради – MWh/годишно | 88 153 |
| Очаквано годишно намаляване на емисиите на парникови газове (CO2 и еквивалентни) - в т.ч. спестяване на ktCO2/годишно | 29 |
| Очаквано годишно спестяване лева/годишно | 13 545 705 |
| Средна инвестиция за един СО - лева | 17 359 |
| Очаквано средно спестяване за един СО - лева/годишно | 1 087 |
| ***Стойност на всички дейности по сградите*** | ***216 290 538*** |
| ***Информация за сгради в СМР*** | ***548*** |
| Очаквана подобрена жилищна инфраструктура, кв.м. РЗП | 2 985 227 |
| Бр. жилища, които ще бъдат обновени | 35 147 |
| Бр. жители, които ще бъдат облагодетелствани от подобрената инфраструктура | 72 279 |
| Очаквана икономия на енергия от обновените жилищни сгради – MWh/годишно | 272 591 |
| Очаквано годишно намаляване на емисиите на парникови газове (CO2 и еквивалентни) - в т.ч. спестяване на ktCO2/год. | 81 |
| Очаквано годишно спестяване лева/годишно | 34 484 000 |
| Средна инвестиция за един СО - лева | 15 771 |
| Очаквано средно спестяване за един СО - лева/годишно | 981 |
| ***Стойност на всички дейности по сградите*** | ***554 299 368*** |

С приемането на проекта на постановление ще се осигури допълнителен финансов ресурс за обезпечаване продължаването на изпълнението на Програмата, която е израз на последователната политика на правителството за подобряване на енергийната ефективност и условията на живот в многофамилните жилищни сгради.

Предлаганият проект на постановление на Министерския съвет не оказва пряко въздействие върху държавния бюджет, поради което е приложена финансова обосновка по Приложение № 2.1 към чл. 35, ал. 1, т. 4, б. „б“ от от Устройствения правилник на Министерския съвет и на неговата администрация.

Проектът на нормативен акт и докладът към него са публикувани на интернет страницaтa на Министерството на регионалното развитие и благоустройството и на Портала за обществени консултации на 28.10.2016 г., съгласно изискванията на разпоредбите на чл. 26 от Закона за нормативните актове.

Проектът на нормативен акт попада в приложното поле на § 2, т. 1 от преходните и заключителни разпоредби на Наредбата за обхвата и методологията за извършване на оценка на въздействието, поради което е изготвената частична предварителна оценка на въздействието по чл. 20, ал. 2 от Закона за нормативните актове и е приложено становището на дирекция „Модернизация на администрацията“ по чл. 30б, ал. 3 Устройствения правилник на Министерския съвет и на неговата администрация

Предложеният проект на постановление на Министерския съвет не е свързан с транспониране на актове на Европейския съюз, поради което не се налага по акта да бъде изготвена справка за съответствие с европейското право.

Проектът на постановление на Министерския съвет е съгласуван в съответствие с разпоредбите на чл. 32-34 от Устройствения правилник на Министерския съвет и на неговата администрация. Получените становища, заедно със справка за приетите и неприетите бележки и съображения за това, са приложени към настоящия доклад.

Преписката е оформена съгласно изискванията на чл. 35 от Устройствения правилник на Министерския съвет и на неговата администрация.

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Предвид изложеното и на основание чл. 8, ал. 2 от Устройствения правилник на Министерския съвет и на неговата администрация, предлагам Министерският съвет да приеме предложения Проект на Постановление на Министерския съвет за изменение и допълнение на Постановление № 18 на Министерския съвет от 2015 г. за приемане на Национална програма за енергийна ефективност на многофамилните жилищни сгради, за условията и реда за предоставяне на безвъзмездна финансова помощ по програмата и за определяне на органите, отговорни за реализацията й (обн., ДВ бр.10 от 2015 г., попр., бр. 18 от 2015 г.; изм. и доп. бр. 35 от 2015 г.; изм. и доп. бр. 82 от 2015 г., изм. и доп. бр. 11 от 2016 г.).

**Приложения**:

1. Проект на постановление на Министерския съвет;
2. Финансова обосновка, одобрена от министъра на финансите;
3. Частична предварителна оценка на въздействието;
4. Становището на дирекция „Модернизация на администрацията“
5. Проект на съобщение за средствата за масово осведомяване;
6. Справка за отразяване на постъпилите становища от съгласувателната процедура.

**МИНИСТЪР:**

**ЛИЛЯНА ПАВЛОВА**

Съгласували:

Н. Нанков, заместник-министър:

Г. Благиева, директор на дирекция ,,ЖП”:

Х. Христов, началник на отдел „ФУКМ“, дирекция ,ЖП”:

Е. Михайлова, началник на отдел „СП“, дирекция ,ЖП”:

Изготвил: П. Димитров, старши експерт, дирекция ,ЖП”: